32012D0111
L 050/49
SLUŽBENI LIST EUROPSKE UNIJE
PROVEDBENA ODLUKA KOMISIJE
od 10. veljače 2012.
o izmjeni Odluke 2007/453/EZ vezano uz GSE status Danske i Paname
(priopćena pod brojem dokumenta C(2012) 678)
(Tekst značajan za EGP)
(2012/111/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), a posebno treći podstavak stavka 2. njezinoga članka 5.,
budući da:
(1)
Uredbom (EZ) br. 999/2001 utvrđena su pravila za sprečavanje, kontrolu i iskorjenjivanje određenih transmisivnih spongiformnih encefalopatija (TSE-i) kod životinja. U tu svrhu u skladu s člankom 5. stavkom 1. Priloga II. Uredbi (EZ) br. 999/2001 mora se odrediti status država članica ili trećih zemalja ili njihovih regija („zemalja ili regija”) vezano uz goveđu spongiformnu encefalopatiju (GSE) razvrstavanjem u jednu od tri kategorije ovisno o riziku od GSE-, a to su zanemarivi GSE rizik, kontrolirani GSE rizik i neutvrđeni GSE rizik.
(2)
U Prilogu Odluci Komisije 2007/453/EZ od 29. lipnja 2007. o određivanju statusa GSE država članica ili trećih zemalja ili njihovih regija na temelju GSE rizika (2) naveden je popis zemalja ili regija na temelju njihovog statusa rizika od GSE-a.
(3)
Svjetska organizacija za zdravlje životinja (OIE) ima vodeću ulogu u kategorizaciji zemalja ili regija prema GSE riziku u njima i ona primjenjuje kriterije istovrijedne onima utvrđenim u Prilogu II. Uredbi (EZ) br. 999/2001. Popisom u Prilogu Odluci 2007/453/EZ uzeta je u obzir Rezolucija br. 18. - Priznavanje statusa rizika od goveđe spongifromne ecefalopatije u članicama - usvojene od strane OIE u svibnju 2010. vezano uz GSE status država članica i trećih zemalja (3).
(4)
U svibnju 2011., OIE je usvojio Rezoluciju br. 17 - Priznavanje statusa rizika od goveđe spongiformne encefalopatije u članicama. Tom se Rezolucijom priznaje Danskoj i Panami status zanemarivoga GSE rizika. Popis u Prilogu Odluci 2007/453/EZ potrebno je izmijeniti kako bi se uskladio s Rezolucijom u odnosu na te zemlje (4).
(5)
Zato je potrebno izmijeniti Odluku 2007/453/EZ.
(6)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog Odluci 2007/453/EZ zamjenjuje se tekstom u Prilogu ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 10. veljače 2012.